section_heading: Vojni pohodi
paragraph_text: Treći Alijev pohod bio je na Europu, u Moreju (Peloponez) gdje je buknuo ustanak protiv otomanske vlasti (Grčki rat za nezavisnost) koju sultan Mahmud II. nije mogao ugušiti. Zato je postavio Muhameda Aliju za valiju Moreje i Kandije (Kreta) 1824. godine. Na taj pohod Ali je poslao svog sina prokušanog ratnika Ibrahim Pašu. On je krenuo za Moreju 4. srpnja 1824. godine sa 17.000 ljudi, ali je u Moreju stigao tek nakon nekoliko mjeseci plovidbe, i brojnih poteškoća 26. veljače 1825. godine Ibrahim je ostao u Moreji tri godine, sve do kapitulacije 1. listopada 1828. godine na koju ga je natjerala intervencija europskih sila.